Den Vest-Sjællandske Avis, 1828-01-26
Storbrittanniens indvortes Forhold. Ved Budskabet om at det Engelske Ministerium er blevet forandret under Hertugen af Wellingtons Jndflydelse, fortiener følgende private Efterretninger fra London at meddeles endskiøndt de ere af et ældte Datum. Det hidtilværende Ministerium havde forudseet, at den forestaaende Parlamentssession vilde blive i en høi Grad stormende, da det styrtede Tory Partie havde ladet sig forstaae med, at det har truffet alle muelige Tilberedelser for at giøre et meget heftigt Angreb paa Ministeriet. Man veed at det søger at trække alle muelige Misfornøiede til sig og iblandt andre den bekiendte Lord Grey. Ministrenes Stilling blev saameget mere vanskelig ved den uforanderlige Utilfredshed med dem, som Hertugen af Wellington lægger for Dagen. (Man maae ellers ikke forglemme, at saadanne Efterretninger ikke kunne betragtes anderledes end som Meninger der circulerer i Hovedstaden.) Hertugen misbilliger offentlig Jnterventionen ved de Græske Anliggender. Man siger at den Reise, som han for nogen Tid siden foretog sig til det nordlige England, havde til Formaal at udvide den antiministerielle Opposition. Man fortæller at han efter en offentlig Samtale med en Prins af Blodet, som misbilligede hans Forhold, var i Begreb med andengang at nedlægge Commandoen. Hertugen af Devonschire skal ved en Reise have forhindret at Jndvaanerne i Derby overleverede ham en formelig Adresse, hvori de vilde billige hans politiske Løbebane for hele Englands Øine. Men de Torys have dog siden den Tid lydeligen tilkiendegivet det Haab, at Kongen ikke vil betænke sig i at vælge imellem en Kammerherre (Cunningham,) og Helten af Waterloo, som er alle Europæiske Kongers Ven, isærdeleshed bestræbe de Torys sig for ved alle de dem hengivne Journaler, og især ved Bladet Age, at debitere at England er i en Tilstand at det umueligen kan føre Krig. Ogsaa søger man at virke paa Folkestemningen ved at udbrede Rygter. om det Russiske Cabinets Forholdsregler, som kunne afficeere den Ostindiske Handel og desuden alle dem, som handle paa Rusland. Disse Rygter bidrage ikke lidet til at giøre Expeditionen til Grækernes Fordeel upopulair, med mindre det Engelske Cabinet kan fuldkomment bevise, at det har anvendt den fornødne Klogskab for at at forudsee og hæve de saare indviklede Forhold, hvori denne Sag har bragt det. – J en anden Skrivelse, som er forfattet af en Person der erde Vigske Grundsætninger hengiven; men som fuldkomment tiener til at oplyse de Synspunkter, hvorfra disse to Partier udgaae, hedder det: at der vel hersker megen Forlegenhed i Financevæsevæsenet og at derfor en streng Sparsomhed ukræves, og at Tiden af denne Aarsag stedse meere nærmer sig hvori Ministeriet maae løssige sig fra de Stores af alle Partiers Fordringer og Jndflydelse, og maae lære at støtte sig paa Nationens, det vil ikke sige Pøbelens; men den velhavende Middelstands gode Villie. Denne overordentlige talrige Classe, hvorpaa den største Deel af de offentlige Byrder hvile, og hvis Fordringer bør høres, har en stor Talmand paa sin Side i alle de uafhængige Journaler, og man har Grund til at haabe, at denne offentlige Stemme vil efterhaanden erholde Seieren over alle forældede Misbrug, som endnu have Magten over vores herlige Constitution, tilveiebringe Orden og Sparsomhed i Financerne; men fremfor alting befrie Kronen fra Aristokratiets Herredømme og bevirke, at der bliver dannet saadanne Ministerier, som uden Frygt kunne afskaffe Sinecurer og unyttige Embedsposter, da selv Eierne af de rotten Boroughs (eller de øde Byer, som besidde fra gammel Tid af den Rettighed at vælge Medlemmer til Parlamentet) ikke tør vove paa at nægte saadanne Ministre deres Stemmer i Parlamentet; og fremfor alting at det maae skee, som i Tidens Forløb er uundgaaeligt i en Handelstat, at Handels- og Fabrikstandens Jnterresse maae seire over Grundeiernes. (Dette er i nærværende Tidsalder den store indvortes Knude i England, hvilken er ligesaa stor med Hensyn til dette Land, som den Græske er det med Hensyn til Europa.) Landets Tilstand har vel bedret sig; men den bliver aldrig hvad den har været førend den sidste Crisis. Sparsomhed i Financerne vil derfor blive en uundgaaelig Pligt for ethvert Ministerium og hvad enten de nærværende Ministre, blive ved Roret eller de gamle Ministre bemægtige sig det igien, saa kan den af Hr. Canning lovede Finants Committee ikke undgaaes og den kan ikke lade sig nøie med smaae Besparelser. Jntet Ministerium vover paa at paalægge nye Skatter ifald ingen Krig bryder løs, og naar de gamle Skatter ikke ere tilstrækkelige til at bestride Udgifterne saa maae disse formindskes. - Endelig skrives i et Brev fra London af 28de December: at der blev stærkt talt om at Jntriger vare i Gang i Vindfor for at forskaffe de Torys Herredømmet paa nye. Jkke heller kunde man nægte, at det nærværende Ministerium, stod paa svage Fødder. Hverken har det Tillid til sig selv eller det besidder Kongens fuldkomne Tillid, saa at man paastaaer, at han ikke spørger ved alle sine offentlige Handlinger sin første constitutionelle Minister til Raads; men lader sig undertiden bestemme af andre Jndskydelser. Naar man betænker de forviklede Forhold med Constantinopel; Nationalgieldens Beskaffenhed, som bestandig bliver mere trykkende; Lovene for Fattigvæsenet; Jrland; det mægtige Aristokratie med dets Fordringer og dets truende Opposition i Overhuset, og især den store Financecommittee i næste Parlament, som Hr. Canning har lovet, og hvilket Løfte er blevet gientaget af de hidtilværende Ministre, og som kan have overmaade vigtige Følger, hvortil kommer endelig de mange Klager angaaende Kornindførselsystemet; Vanskelighederne ved Colonialadministrationen især ved Canada, saa kan man ikke undre sig over, at de nye Ministre føle en Ulyst til at vedblive Statsbestyrelsen, en egennyttig Aristokratisk Classe og en fantisk Kirke, som ikke harmonerer med Protestantismens sande Aand, forene sig for at lægge de største Hindringer i Veien for Ministeriets Bestræbelser. Udfaldet af denne Partie kamp, som vel føres i Stilhed; men med meget Heftighed, maae snart give sig tilkiende og man kan giøre Regning paa en meget vigtig Parlamentssession. - De meget alvorlige Stridigheder som have fundet Sted imellem Generalgouverneuren i Canada Greve Dalhousie og Repræsentationen, forøge Vanskelighederne. Jndvaanerne lære under denne Kamp at vaage over deres constitutionelle Rettigheder og at danne en Opposition imod Regieringen, som kan blive meget farlig ved det at Colonien ligger saa nærved de Nordamerikanske forenede Stater. - Hs. Majestæt Kongen af England har lidt i den sidste Tid betydelig af Gigt, man siger at Aarsagen dertil er at han formedelst Jnfanten Prins Miguels Besøg, har forsømt at bruge de Lægemidler, som han pleier at tage ind naar et Tilfælde nærmer sig; hans Tilfælde skulle være temmelig haarde; men man haaber at de ville snart gaae over. - J de tre første Qvartaler af 1827 have Statsindtægterne været større end i 1826.